Die nuwe swart binneruim is soos dit uit die staanspoor moes wees en die wit stiksels op die stuurwiel en handrem rond die pakket mooi af. Aan die buitekant is daar nuwe Bi-Beam LED-ligte voor en LED-strookligte agter. Die 2.8 Fortuner kry nuwe sierwiele wat hy by die Prado leen. Die metaalverf lyk fantasties op die wiele.
Dit is effens meer as net ŉ klein opknapping vir die Fortuner-reeks. Ek is ŉ groot liefhebber van die 2.4 en dink dit bly steeds die winskoop in die reeks, maar die 2.8 GD-6 4×4 VX is ŉ fantastiese pakket wat nie in dié segment geïgnoreer kan word nie.
Die invloed van die inperking en tuis werk het verskillende resultate vir verskeie maatskappye gebied. Ek is gek oor Toyota se nuwe TV advertensie vir die Fortuner – kyk dit gerus hier.
Twee irritasies wat niemand blykbaar opmerk in die Fortuner nie: Bestuurder sig rondom die voertuig swak weens die pilaar tussen die windskerm en die bestuurders deur wat nie goed geplaas is nie. Die ander een is dat groot ouens soos ek hulle nekke verstuit net om in die voertuig te klim.